Nokia N8-00 käyttää alkuperäistä Corning Gorilla Glass -lasia.
**Corning Gorilla Glass** tai lyhyemmin **Gorilla Glass** on yhdysvaltalaisen Corningin kehittämä ja valmistama lasimerkki. Se on ohutta, naarmuja ja iskuja kestävää lasia, joka on kemiallisesti vahvistettu alkali-aluminosilikaatilla. Sitä käytetään etenkin näyttölaseina muun muassa älypuhelimissa, taulu- ja kannettavissa tietokoneissa, sekä tietokonenäytöissä ja televisioissa.

Corning kokeili ensimmäisen kerran kemiallisesti vahvisttetua lasia vuonna 1960. Muutamaa vuotta myöhemmin Corning julkaisi *Chemcor*-lasin, jota käytettiin kaupallisissa ja teollisissa sovelluksissa 1990-luvulle asti. Projekti herätettiin henkiin vuonna 2005, tavoitteena kehittää riittävän ohut lasi käytettäväksi kulutuselektroniikassa. Tuloksena syntyi lasi, jota ensimmäisenä käytti Apple kesäkuussa 2007 julkaistussa iPhone-älypuhelimessaan. Gorilla Glass lanseerattiin virallisesti helmikuussa 2008.

Lokakuussa 2017 yli 5 miljardia laitetta maailmanlaajuisesti käytti Gorilla Glass -lasia. Merkittävimmät kilpailijat ovat Dragontrail-lasi ja synteettiset safiirit.

Versiot
-------

### Alkuperäinen Gorilla Glass

Alkuperäinen Gorilla Glass julkistettiin 8. helmikuuta 2008. Sitä käyttäviä laitteita on myyty vuoteen 2010 mennessä 200 miljoonaa kappaletta.

### Gorilla Glass 2

Uusi 2.0-versio Corning Gorilla Glassista on noin 20 % entistä ohuempaa, mikä mahdollistaa myös ohuemmat laitteet. Se julkaistiin 24. lokakuuta 2012.

### Gorilla Glass 3

Corning Gorilla Glass 3 takaa yhtiön mukaan jopa kolminkertaisen suojan Gorilla Glass 2:een verrattuna. Gorilla Glass 3 on 0,7 mm paksu. Se oli ensimmäinen Gorilla Glass versio, jonka kehittämisessä hyödynnettiin atomimittakaavamallinnusta ennen materiaalin sulattamista laboratoriossa, jolloin optimaalinen koostumus saatiin ennustettua jäykkyysteoriaa soveltamalla.

### Gorilla Glass 4

Corning Gorilla Glass 4 on Corning Gorilla Glass 3:n seuraaja. Se selviytyy ehjänä jopa 80 %:n todennäköisyydellä pudottamisesta metrin korkeudesta asfaltille tai muulle kovalle alustalle, vaikka on vain 0,4 millimetriä paksu. Samsung käytti Gorilla Glass 4:ää ensimmäisenä, jo ennen sen virallista julkaisua.

### Gorilla Glass 5

Gorilla Glass 5 julkaistiin 21. heinäkuuta 2016. Valmistaja lupaa sen selviytyvän ehjänä 80%:ssa pudotuksista 1,6 metrin korkeudesta kovalle alustalle. Ensimmäinen Gorilla Glass 5:ttä käyttävä älypuhelin oli Samsung Galaxy Note7.

### Gorilla Glass 6

Gorilla Glass 6 julkaistiin 18. heinäkluuta 2018. Se on jopa 50% kestävämpi kuin edeltäjänsä. Ensimmäinen sitä käyttävä puhelin on Samsung Galaxy S10.

### Gorilla Glass Victus

Gorilla Glass Victus julkaistiin 23. heinäkuuta 2020. Se on Corningin mukaan kaksi kertaa vahvempi kuin Gorilla Glass 6. Ensimmäinen sitä käyttävä puhelin on Samsung Galaxy Note 20 Ultra.

### Gorilla Glass Victus 2

Gorilla Glass Victus 2 julkaistiin 30. marraskuuta 2022. Edeltäänsä verrattuna se kestää paremmin pudotuksia koville pinnoille kuten betonille. Naarmuuntumiskestävyys on samanlainen kuin Gorilla Glass Victuksessa.

### Gorilla Glass SR+ ja DX+

Gorilla Glass SR+ julkaistiin vuonna 2016. Se on tarkoitettu älykelloihin ja ensimmäinen sitä käyttävä laite on Samsung Gear S3.

SR+:n seuraaja Gorilla Glass DX+ julkaistiin vuonna 2018. Ensimmäinen sitä käyttävä laite on Samsung Galaxy Watch.

Valmistus
---------

Valmistuksessa lasi karkaistaan ioninvaihdolla. Materiaali upotetaan sulaan kaliumsuolaan 400 °C lämpötilassa, jolloin pienemmät natriumionit korvautuvat isommilla kaliumioneilla. Suuremmat ionit vievät enemmän tilaa ja luovat siten pintakerroksen, jolla on suuri jäännöspuristusjännitys, mikä lisää lasin pinnan lujuutta ja kykyä kestää halkeamia.

Rinnakkaistuotteet
------------------

26. lokakuuta 2011 Corning julkaisi *Lotus Glass* -lasin, joka on tarkoitettu OLED -näyttöihin ja seuraavan sukupolven LCD -näyttöihin. Lotus XT Glass -lasi tuli markkinoille vuonna 2013. Samassa tuotteessa voi olla sekä Gorilla Glass, että Lotus Glass.

Vuonna 2012 esitelty *Willow Glass* on boorisilikaattiin pohjautuva, taittuva lasi, joka on tarkoitettu näyttöihin.

Katso myös
----------

* Karkaistu lasi

Lähteet
-------

1. ↑  INTRODUCING OUR NEWEST GLASS WITH UNSURPASSED DAMAGE RESISTANCE. *corninggorillaglass.com*. Viitattu 30.6.2015. (englanniksi)
2. ↑  Gorilla Glass Corning.  Arkistoitu 28.10.2013. Viitattu 30.6.2015. (englanniksi)
3. ↑  Gorilla Glass, the Smartphone's Unsung Hero - NYTimes.com *web.archive.org*.  15.1.2013.  Arkistoitu 15.1.2013. Viitattu 23.11.2022.
4. ↑  Glass vendor Corning to receive $200 million from Apple's new fund *web.archive.org*.  14.11.2017.  Arkistoitu 14.11.2017. Viitattu 23.11.2022.
5. 1 2  Corning Extends Fusion Process to Tackle Touch-Screen Applications *corning.com*.  8.2.2008.  Arkistoitu 26.9.2008. Viitattu 9.12.2022. (englanniksi)
6. ↑  One of the world’s oldest products faces the digital future *web.archive.org*.  14.10.2017.  Arkistoitu 14.10.2017. Viitattu 23.11.2022.
7. ↑  Why Is Gorilla Glass So Strong? *pcmag.com*.  25.1.2012.  Arkistoitu 17.2.2012. Viitattu 9.12.2022. (englanniksi)
8. ↑  Corning Gorilla Glass 2 loksauttaa kestävyydellään leuat auki *hilavitkutin.com*. Viitattu 29.6.2015.
9. ↑  Videolla: Gorilla Glass 2 kestävyystestissä *puhelinvertailu.com*. Viitattu 9.7.2015.
10. ↑  Corning Announces Third-Quarter Results *24. lokakuuta*. Corning. Viitattu 23.7.2015. (englanniksi)
11. ↑  Gorilla Glass 3: Puhelinten kiduttajien uusi haaste *digitoday.fi*. Viitattu 29.6.2015.
12. 1 2  Samsung Galaxy Alpha käytti Gorilla Glass 4 -lasia jo ennen sen lanseerausta *taskumuro.com*.  Arkistoitu 17.3.2015. Viitattu 20.10.2015.
13. ↑  Gorilla Glass 3 explained (and it is a modeling first for Corning!) *ceramics.org*.  7.1.2012.  Arkistoitu 26.1.2014. Viitattu 9.12.2022. (englanniksi)
14. ↑  Entistä kestävämpiä näyttöjä älypuhelimiin – Corning esitteli Gorilla Glass 4:n *mobiili.fi*. Viitattu 30.6.2015.
15. ↑  Samsung on ensimmäinen Gorilla Glass 4:n hyödyntäjä – Alphan näyttölasi vaihtoon? *mobiili.fi*. Viitattu 30.6.2015.
16. ↑  Haikala, Niko: Gorilla Glass 5 paljastettiin – jopa 1,6 metrin pudotukset kestävä näyttölasi *mobiili.fi*.  21.7.2016. Viitattu 13.5.2017.
17. ↑  Lehtiniitty, Markus: Galaxy Note7 ensimmäinen puhelin Gorilla Glass 5 -lasilla – näin se eroaa aiemmasta *mobiili.fi*.  2.8.2016. Viitattu 13.5.2016.
18. ↑  Corning Introduces Corning® Gorilla® Glass 6, Delivering Improved Durability for Next-Generation Mobile Devices *web.archive.org*.  13.11.2019.  Arkistoitu 13.11.2019. Viitattu 22.11.2022.
19. ↑  Kestävämpää lasia älypuhelimiin: Gorilla-lasista esiteltiin jo kuudes sukupolvi *Mobiili.fi*. Viitattu 22.11.2022.
20. ↑  Samsung Galaxy Note10 | Samsung | Corning Gorilla Glass *www.corning.com*.  Arkistoitu 17.5.2020. Viitattu 22.11.2022. (englanniksi)
21. ↑  Samsung Galaxy Note20 Ultra | Samsung | Corning Gorilla Glass *www.corning.com*. Viitattu 23.11.2022. (englanniksi)
22. ↑  Corning Introduces Corning® Gorilla® Glass Victus™, The Toughest Gorilla Glass Yet, For Mobile Consumer Electronics *www.corning.com*. Viitattu 9.12.2022. (englanniksi)
23. ↑  BS Web Team: Corning unveils Gorilla Glass Victus 2 with improved drop protection *www.business-standard.com*.  1.12.2022. Viitattu 9.12.2022. (englanniksi)
24. ↑  Samsung Gear S3 watches get bigger screens and batteries - BBC News *web.archive.org*.  31.8.2016.  Arkistoitu 31.8.2016. Viitattu 23.11.2022.
25. ↑  Corning® Gorilla® Glass DX+ Chosen for Samsung Galaxy Watch *www.corning.com*. Viitattu 23.11.2022. (englanniksi)
26. ↑  CORNING® GORILLA® GLASS | HOW IT’S MADE *web.archive.org*.  13.11.2014.  Arkistoitu 13.11.2014. Viitattu 23.11.2022.
27. ↑  What Stresses Gorilla Glass Makes It Stronger | Inside Science *web.archive.org*.  5.2.2015.  Arkistoitu 5.2.2015. Viitattu 23.11.2022.
28. ↑  Corning Unveils Corning Lotus™ Glass for High-Performance Displays *web.archive.org*.  15.6.2012.  Arkistoitu 15.6.2012. Viitattu 23.11.2022.
29. ↑  Corning Lotus™ XT Glass *web.archive.org*.  12.3.2015.  Arkistoitu 12.3.2015. Viitattu 23.11.2022.
30. ↑  Corning Lotus Glass to compliment Gorilla Glass *web.archive.org*.  16.1.2012.  Arkistoitu 16.1.2012. Viitattu 24.11.2022.
31. ↑  Jane McEntegart published: Gorilla Glass Maker Corning Debuts Flexible Willow Glass *Tom's Hardware*.  4.6.2012. Viitattu 23.11.2022. (englanniksi)

Aiheesta muualla
----------------

* Viralliset sivut
* Lotus Glass -tuotesivu